als_Latn dik_Latn sag_Latn
Multimedia
Në këtë model është e pranishme galeria e zakonshme Gingerbread me përmbajtje multimediale. Fotografitë është e mundur t’i organizoni në albume, t’i sinkronizoni me shërbimet Picasa apo Facebook dhe t’i shpërndani në shërbimet tjera dhe rrjetet sociale. Zoom-i (afrimi i fotografisë) bëhet me “shkulje” apo përmes butonëve virtual +/-.
Përmbajtja video regjistrohet direkt nga galeria, ndërkohë që ështe e mundur të riprodhohen të gjitha formatet video më popullore, siç janë 3GP, MP4, AVI dhe MKV. Duke mos e patur mbështetjen për titra, për këtë qëllim do të duhet ta përdorni dyqanin Google Play dhe të shkarkoni ndonjë video player tjetër.
Sony Xperia P sjell një aplikacion muzike shumë të përdorshëm dhe interesant. Këngët mund t’i ndani sipas autorit, albumit dhe playslistës, kurse për material të ngjashëm aty është edhe linku i YouTube ose Wikipedia-s ku mund të gjeni informacione shtesë për këngën që është e lëshuar.
Aplikacionet tjera
Sikurse edhe në çdo Android, Sony Xperia P në fillim sjell shumëllojshmëri të aplikacioneve shtesë të cilat janë të instaluara në pajisje. Po ashtu, në dyqanin Google Play është një rubrikë e veçantë e quajtur “Sony” e cila përmban rekomandimet e aplikacioneve. Prej atyre aplikacioneve të instaluara vlen të theksohet navigimi Wisepilot, të cilin mund ta përdorni falas për 30 ditë, e pastaj duhet të paguhet. Po ashtu mund të përmendim edhe aplikacionet për rrjetet sociale Facebook dhe Google+, FM radio, TrackID dhe shumë të tjerë.
Sony Xperia P vjen me kamerë 8 megapikselëshe dhe shkrepës LED. Duke ditur se modelet e Sony tradicionalisht vijnë me kamerat më të mira në tregun e Xperia P nuk kemi pritur asgjë më pak. Duhet të thuhet se cilësia e fotografive i takon rangut më të lartë të cilat kemi mundur t’i shohim deri më tani në celularë, përkatësisht cilësi e njëjtë sikurse në modelin Xperia S i cili në këtë segment u bë paralelizëm.
Edhe pse mund të diskutojmë më ditë të tëra dhe t’i krahasojmë fotografitë e regjistruara me modelet më të reja Xperia dhe ato me iPhone 4S, mendimi ynë është se Sony korr fitore në këtë aspekt. Natyrisht, dallimi në cilësi nuk është aq i madh sa për të qenë vendimtar, gjë që përsëri varet nga dëshirat dhe kërkesat e secilit përdorues individual.
Po ashtu, Sony Xperia P ofron mundësinë e regjistrimit 3D të fotografive panoramike.
Duke marrë parasysh vetë natyrën dhe jo perfeksionizmin e kësaj teknologjie, fotografitë nuk do të jenë shumë të bukura, por natyrisht, me një trajnim të vogël dhe përshtatjen e lëvizjeve gjithsesi mund ta rregulloni cilësinë. Më poshtë janë disa shembuj të fotografive.
Fotografia e fundit është regjistruar në errësirë të plotë duke përdorur shkrepësin.
Falë procesorit dy bërthamësh, kjo kamerë e fuqishme ka mundësinë e regjistrimit të videos Full HD, pra 1080p (1920 x 1080) dhe në frekuencë prej 30 fotografive në sekondë (fps). Në dispozicion është edhe autofokusi i vazhdueshëm, mundësia e regjistrimit në rezolucione më të vogla dhe stabilizimi dixhital.
Bateria
Në kushtet normale, kur linja e internetit është aktive, sinkronizimi i një mailboxi po ashtu dhe me një përdorim të arsyeshëm të funksioneve tjera të kësaj pajisje, bateria do të duhej të duronte pa asnjë problem prej mëngjesit deri në mbrëmje. 1305 mAh për një pajisje me procesor dy bërthamësh ndoshta nuk është zgjidhja më e mirë, sepse duke marrë parasysh dimensionet e shtëpizës mund të ishte futur një bateri me kapacitet më të madh.
Përfundimi
Në linjën më të re të pajisjeve Xperia, Sony Xperia P me ekranin 4,0 inç u vendos në mes të Xperia U (3,5 inç) dhe Xperia S (4.3 inç). Pamë se këto dy modele i ndan një dizajn plotësisht i njëjtë. Në konkurrencë më modelet e tjera me madhësi të njëjtë, Sony Xperia P gjithsesi theksohet me çmim relativisht të përballueshëm dhe duke marrë parasysh karakteristikat e tjera harduerike, paraqet vlerë të jashtëzakonshme të investimit dhe fitimit.
Me një çmim afërsisht rreth 300 Euro, ju merrni një pajisje me procesor dy bërthamësh dhe me kamerë të shkëlqyeshme. Mungesa e mbështetjes për kartë të memories shumicës mund t’i pengojë, mirëpo 16 GB (13 në dispozicion për përdoruesin) memorie të brendshme do të duhej t’i kënaqte kërkesat e një shfrytësuesi mesatar, për të cilin edhe është e fokusuar kjo pajisje.
Versioni relativisht i vjetër i Android (Gingerbread) nuk do të duhej të ishte një faktor vendimtar sepse azhornimi Ice Cream Sandwich praktikisht është shumë afër. (PCWorld Albanian)
ast_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn srd_Latn als_Latn als_Latn als_Latn als_Latn als_Latn